पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर में जारी लॉकडाउन को अक्सर अपनी रसूख के आगे कारोबारी नजर अंदाज कर रहे हैं। ऐसा ही एक मामला शहर को कटोला तालाब इलाके में सामने आया है। यहां मशहूर न्यू नेताजी होटल के अंदर से पाबंदी के बाद भी समोसे और कचौरी की बिक्री की जा रही थी। कुछ लोगों ने इसकी शिकायत नगर निगम से कर दी और अब इस दुकान को अफसरों ने सील कर दिया है।
जब शिकायत नगर निगम के अफसरों तक पहुंची तो अफसर भी हालात का जायजा लेने पहुंचे। दोपहर के वक्त शटर के अंदर से पॉलिथिन में लोग स्नैक्स लेकर निकल रहे थे। अधिकारियों ने दुकान में दबिश दी। इसके बाद दुकान 15 दिनों के लिए सील कर दी गई। नगर निगम के अधिकारियों ने कहा कि लॉकडाउन में अभी सिर्फ रेस्टोरेंट को ही ऑनलाइन सुविधा उपलब्ध कराने की छूट दी गई है। नाश्ता, मिठाई बेचने और होटलों को नहीं खोलने के निर्देश हैं।
कचरा फैलाने वालों पर जुर्माना
जोन नंबर 9 के तहत मोवा, अनुपम नगर के इलाकों में कचरा फैलाने वालों पर भी कार्रवाई की गई है। अनुपम नगर इलाके के गणपति मेडिकल स्टोर, पदम जैन नाम के दुकानदार गंदगी फैलाते पाए गए थे। इन पर 1-1 हजार रुपए का जुर्माना लगाया गया और दोबारा इस तरह की हरकत न करने की समझाईश दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn